Annie Besant
Store norske leksikon,Religion og filosofi,Religioner og livssyn,Nyreligiøsitet,Teosofi
Annie Besant var en britisk teosof og forfatter; i yngre år var hun kvinnesaksforkjemper og fritenker, og talskvinne for sosialisme og barnebegrensning. I 1889 ble hun elev av Helena Blavatsky og arbeidet senere for utbredelse av teosofien. I 1907 ble hun president i Teosofisk samfunn.
Besant oppholdt seg fra 1893 i Adyar i India, hvor hun var en ivrig forkjemper for indisk selvstyre. Hun utpekte også den unge inderen Jiddu Krishnamurti til den nye verdensveilederen. Besant skrev flere hundre bøker om sosiale reformer, politikk og okkultisme, blant annet En indledning til teosofien (1895), Livets gaate og teosofiens svar (1914) samt selvbiografien Through Storm to Peace (1893). Les mer i Store norske leksikon okkultisme teosofi